Venäjän asettamat tuontirajoitukset EU:sta ja Yhdysvalloista näkyvät jo viiden miljoonan asukkaan Pietarissa.

Moskovskaja-kadun lähellä sijaitsevassa marketissa hyllyt ammottivat tyhjyyttään. LUKIJAN KUVA

LUKIJAN KUVA

LUKIJAN KUVA

– Kala, kana, vihannekset ja hedelmät alkavat olemaan aika finito, Pietarissa lomailemassa oleva suomalaismies kertoo.

Kuvat ovat Moskovskaja-kadun lähellä sijaitsevasta marketista aivan kaupungin keskustan tuntumasta. Sama ilmiö oli nähtävissä myös Okei-ketjun kaupoissa.

– Ihmiset näkyivät aika reilustikin ostavan hedelmiä ja tällaisia. Ei voi mistään paniikista puhua, mutta kyllä niitä ihmiset alkoivat varastoon ostamaan.

Tuusulalaismiehen venäläisten ystävien mukaan valtio on vakuutellut, etteivät hinnat nouse ja tavaraa riittää. Hänestä näyttää siltä, että todellisuus on kuitenkin toisenlainen.

– Ymmärsin näin, että liha on kallista eikä kuulu perusvenäläisen ruokavalioon. Toisin kuin kana ja kala, jota ihmiset kuluttavat, koska ne ovat halvempia. Pakotteet iskevät varmasti köyhimpään kansanosaan kaikista kovemmin, mies epäilee.